EkBass/fiwiki-20250220-pages-articles huggingface dataset:
RN Faá di Bruno

RN Faá di Bruno () oli Italian kuninkaallisen laivaston vuonna 1916 vesillelaskettu monitori ensimmäisessä maailmansodassa. Alus muistutti liikuntakykyistä lauttaa, johon on kiinnitetty keula. Alus poistettiin 1924 palveluksesta, mutta se palautettiin toisen maailmansodan alkaessa palvelukseen uivana patterina nimellä GM 194. Alus hinattiin Genovaan, missä se oli Italian antautumiseen saakka. Saksan joukot valtasivat 1943 Italian antauduttua aluksen, jolloin se nimettiin Biberiksi. Aluksen miehistö antautui liittoutuneille toukokuussa 1945. Alus romutettiin pian tämän jälkeen. == Valmistus == Alus tilattiin Venetsian laivastontelakalta, missä köli laskettiin 10. lokakuuta 1915. Alus laskettiin vesille 30. tammikuuta 1916 ja otettiin palvelukseen 1. huhtikuuta 1917.Fraccaroli, Aldo s. 214 == Palvelus == Alus osallistui elokuussa 1917 Isonzon taisteluun, jolloin se RN Alfredo Cappellinin, HMS Earl of Petersboroughin ja HMS Sir Thomas Pictonin kanssa tulitti Itävalta-Unkarin maavoimien asemia ilman havaittavia tuloksia. Alus ajoi marraskuussa myrskyssä karille, mistä se irrotettiin vasta lähes vuotta myöhemmin. Alus poistettiin 13. marraskuuta 1924 alusluettelosta, mutta se palautettiin palvelukseen toisen maailmansodan alkaessa uivana patterina nimellä GM 194. Alus hinattiin Venetsiasta Genovaan, missä se oli sodan loppuun saakka. Britannian pommittaessa 9. helmikuuta 1941 Genovaa alus ei kyennyt ampumaan takaisin ensimmäisten laukausten katkaistua aluksen tykeille virtaa toimittaneet kaapelit. Saksan joukot valtasivat aluksen Italian antauduttua liittoutuneille. Alus nimettiin Biberiksi ja sille tehtiin mittavia muutostöitä, joiden aikana pituus kasvoi lähes 130 metriin. Alukselle asennettiin uusi keula ja perä. Aluksen miehistö antautui toukokuussa 1945, minkä jälkeen se romutettiin. ==Lähteet== * * * === Viitteet === Luokka:Regia Marinan sotalaivat Luokka:Italialaiset ensimmäisen maailmansodan torpedoveneet
RN Alfredo Cappellini

RN Alfredo Cappellini () oli Italian kuninkaallisen laivaston ensimmäisen maailmansodan aikana valmistettu ja vuonna 1915 vesillelaskettu monitori, joka muutettiin kelluvasta nosturista GA53:sta monitoriksi. == Valmistus == Aluksen muutostyöt kelluvasta nosturista GA53:sta monitoriksi tilattiin Cantiere navale fratelli Orlandolta. Alus laskettiin vesille 1915. Työt aluksella saatiin päätökseen 24. huhtikuuta 1916. Alus otettiin palvelukseen neljä päivää myöhemmin 28. huhtikuuta. == Palvelus == Alus osallistui elokuussa 1917 Isonzon taisteluun, jolloin se RN Faá di Brunon, HMS Earl of Petersboroughin ja HMS Sir Thomas Pictonin kanssa tulitti Itävalta-Unkarin maavoimien asemia ilman havaittavia tuloksia. Alus haaksirikkoutui 16. marraskuuta 1917 Anconan edustalla.wrecksite.eu == Lähteet == * * === Viitteet === Luokka:Regia Marinan sotalaivat Luokka:Italialaiset ensimmäisen maailmansodan sotalaivat
Elämä 3.0, ihmisyys tekoälyn aikakaudella

Elämä 3.0 () on kosmologi Max Tegmarkin vuonna 2017 ilmestynyt kirja, joka käsittelee tekoälyä ja sen vaikutuksia ihmisyyteen ja Maapallon elämään. Teoksen on suomentanut Kimmo Pietiläinen ja julkaissut suomeksi Terra Cognita vuonna 2018. == Aiheesta muualla == * Kirja kustantajan sivuilla. * Timo Paukku: Helsingin Sanomat 19.10.2018. Luokka:Yhdysvaltalaiset tietokirjat Luokka:Vuoden 2017 kirjat
Uurrin

Uurrin (engl. burin) oli varsinkin kivikaudella yleinen työkalu, jolla kaiverrettiin pehmeämpää materiaalia. Esimerkiksi luuta tai puuta. Uurtimien tekemiseen käytettiin Suomessa kvartsia, kvartsiittia tai piikiveä. Piikivi oli kuitenkin tuontitavaraa Suomessa joten se on harvinaisempaa. == Lähteet == * === Viitteet === == Aiheesta muualla == * * Luokka:Esihistoriallinen tekniikka
Anna Petrovna

Anna Petrovna (; 27. tammikuuta 1708 Moskova, Venäjä – 4. maaliskuuta 1728 Kiel, Holstein-Gottorp) oli venäläinen suuriruhtinatar, vanhin Venäjän keisari Pietari I Suuren ja Katariina I:n lapsista. Hän avioitui vuonna 1725 Holstein- Gottorpin herttuan Kaarle Fredrikin kanssa. Heidän poikansa oli Venäjän keisari Pietari III. == Perhe == Anna Petrovna oli yksi Pietari Suuren ja Katariina I:n kahdestatoista lapsesta. Annan yhdestätoista sisaresta vain yksi selviytyi aikuisikään asti, tuleva Venäjän keisarinna Elisabet (hallitsi vuosina 1741–1762). Annalla oli kaksi velipuolta Pietari Suuren ensimmäisestä avioliitosta, Aleksei Petrovitš ja Aleksandr Petrovitš, joista jälkimmäinen eli vain vuoden. == Elämä == Anna Petrovna syntyi Moskovassa tammikuussa 1708. Anna syntyi avioliiton ulkopuoliseksi lapseksi, sillä Pietari ja Katariina avioituivat vasta neljän vuoden kuluttua vuonna 1712. Annaa kuvailtiin nuorena hyvin viehättäväksi ja viisaaksi nuoreksi naiseksi, etenkin verrattuna sisareensa Elisabetiin. Anna avioitui 21. toukokuuta 1725 saksalaisen herttuan Kaarle Fredrikin kanssa. He olivat aiemmin avioliittosopimuksessaan joutuneet luopumaan omasta sekä jälkeläistensä oikeudesta Venäjän kruunuun. Pietari Suuri oli kuitenkin aikaisemmin julkaissut asetuksen, jossa hallitseva keisari sai valita omat seuraajansa. Pietari Suuri kuoli ennen Annan ja Kaarlen avioliiton solmimista. Tästä on liikkunut huhu, että kuolinvuoteellaan puhekyvytön Pietari olisi halunnut nimittää Annan seuraajakseen. Tätä ei kuitenkaan ole voitu vahvistaa. 21\. helmikuuta 1728 Anna synnytti Kielin linnassa Venäjän tulevan keisarin Pietari III:n. Pietari III:n hallituskausi jäi kuitenkin hyvin lyhyeksi, vain kuuden kuukauden mittaiseksi. Pietari III oli ensimmäinen keisari Holstein-Gottorpin suvusta, joka hallitsi Venäjää aina vuoteen 1917 asti. Nämä hallitsijat kuitenkin käyttivät edellisen hallitsijasuvun Romanovin nimeä. Anna menehtyi pian synnytyksen jälkeen Kielissä 4. maaliskuuta 1728. Ennen kuolemaansa Anna oli toivonut tulevansa haudatuksi isänsä rinnalle Pietariin. Tämä toive toteutui, kun hänet 12. marraskuuta laskettiin lepäämään vanhempiensa viereen Pietarin-Paavalin linnoituksen katedraaliin. == Galleria == Tiedosto:Anna Petrovna and Elizaveta Petrovna.jpg|Anna Petrovna ja Elisabet Petrovna (Keisarinna Elisabet) Tiedosto:Family of Peter I of Russia by G.Muskiyskiy (1716-7, Hermitage).jpg|Pietari Suuri perheineen Tiedosto:Anna Petrovna of Russia by I.Nikitin (before 1718, Tretyakov gallery).jpg|Anna Petrovna (ennen 1718) == Lähteet == *Hughes Lindsey (2000) Russia in the Ages of the Peter Great. Yale University Press. * * *Unofficial Royalty, Grand Duchess Anna Petrovna of Russia, Duchess of Holstein-Gottorp 14.11.2018 Luokka:Prinsessat Luokka:Romanov-suku Luokka:Vuonna 1708 syntyneet Luokka:Vuonna 1728 kuolleet
Mounir Fatmi

Mounir Fatmi (s. 1970 Tanger, Marokko) on marokkolainen taiteilija, joka asuu ja työskentelee vuoroin Pariisissa, vuoroin Tangerissa. == Elämäkerta == Mounir Fatmi on taiteilija, joka on tehnyt installaatioita, videoita, maalauksia, ja veistoksia. Teoksissaan hän käyttää enimmäkseen vanhoja esineitä ja vanhentuneita teknisiä materiaaleja, kuten videokasetteja. Fatmin valkoisesta antennikaapelista tehty teos on Louvre Abu Dhabin kokoelmissa. == Multimedia-artikkelit == === Tv ja Youtube === Métropolis, Emisión 22 de mayo de 2016 • La 2, Métropolis, http://www.rtve.es/television/20160512/mounir- fatmi/1350380.shtml http://www.rtve.es/television/20160512/mounir- fatmi/1350380.shtml Vernissage TV, Mounir Fatmi « Oriental Accident », NY, Vernissage TV, https://vernissage.tv/2012/03/22/mounir-fatmi-oriental-accident-lombard-freid- projects-new-york/https://vernissage.tv/2012/03/22/mounir-fatmi-oriental- accident-lombard-freid-projects-new-york/ The nomination of Jameel Prize-3: Mounir Fatmihttps://www.youtube.com/watch?v=sMG2IYF1d-Ihttps://www.youtube.com/watch?v=sMG2IYF1d-I === Lehtiartikkelit=== Blaire Dessent, Mounir Fatmi - Archaeology of Materials, TL Magazine, September 23rd, 2018, Blaire Dessent, Mounir Fatmi - Archaeology of Materials, TL Magazine, September 23rd, 2018, https://tlmagazine.com/mounir-fatmi-archaeology-of- materials/https://tlmagazine.com/mounir-fatmi-archaeology-of-materials/ Tarek Elhaik, Cogitation, Cultural Anthropology, April 3rd, 2018, Tarek Elhaik, Cogitation, Cultural Anthropology, April 3rd, 2018, https://culanth.org/fieldsights/1330-cogitationhttps://culanth.org/fieldsights/1330-cogitation Mounir Fatmi 7 Sep - 21 Oct 2017 at the Jane Lombard Gallery in New York, United States, Wall Street International Art, September 12th, 2017, https://wsimag.com/art/30240-mounir-fatmi == Lähteet == == Aiheesta muualla == === Virallinen sivusto === *http://www.mounirfatmi.com/ === Galleriat === * Ceysson&Benetiere; * Art Front Gallery * Goodman Gallery * Jane Lombard Gallery * Shoshana Wayne * Galerie Conrads * Analix Forever * Officine dell'Immagine Luokka:Kuvataiteilijat Luokka:Marokkolaiset henkilöt Luokka:Vuonna 1970 syntyneet Luokka:Elävät henkilöt
Paavo Mustala

Paavo Ilmari Mustala (25. tammikuuta 1890 Tuulos – 8. heinäkuuta 1975 HelsinkiKuolleita. Helsingin Sanomat, 19.7.1975, s. 9.) oli pappi, opettaja ja sosiaalineuvos. ==Henkilöhistoria== Paavo Mustalan vanhemmat olivat opettaja Fredrik Mustala ja Hanna Amalia Martin ja puoliso vuodesta 1915 opettaja, kirjailija ja suomentaja Hellin Louhivuori. Mustala tuli ylioppilaaksi 1908, valmistui filosofian kandidaatiksi 1913 ja vihittiin papiksi 1916, jolloin hän myös työskenteli pappina Helsingissä. Mustala oli Helsingin suomalaisen yhteiskoulun ja Suomalaisen normaalilyseon opettaja 1913–1918 ja normaalilyseon vanhempi lehtori 1919–1920, oikeusministeriön vankeinhoidon tarkastaja 1920–1937 ja köyhäinhoidon ylitarkastaja 1937–1959, aina eläkkeelle siirtymiseensä asti. Vankilaoikeuden jäsenenä Mustala toimi 1937–1946. Hän oli myös vakuutusoikeuden jäsen, useiden eri komiteoiden ja työryhmien jäsen ja Vankeinhoito-lehden toimittaja 1920–1937. Omalta alaltaan Mustala julkaisi useita teoksia. Sosiaalineuvoksen arvonimi hänelle myönnettiin 1950, valtiotieteen kunniatohtori hänestä tuli 1966. Mustala toimi Suomen "mustalaiskysymystä" vuosina 1953–1955 käsitelleen valtiollisen komitean puheenjohtajana. ==Julkaisuja== * Vankeinhoidon käsikirja, 1919 * Vankeinhoidon oppikirja, 1934 * Rikollishuolto uusintarikollisuutta vastustavana toimenpiteenä, 1937 * Epäsosiaalisten henkilöiden huolto, 1938 * Nuorisorikollisuutta koskevan lainsäädännön uudistaminen: Den nya lagstiftningen angående ungdomsbrottsligheten, 1940 * Kodin heikentynyt asema ja nykyiset vaarat, 1942 * Vapaan huoltotyön järjestely Suomessa ja Suomen huolto r.y, 1942, Paavo Mustala ja Heikki Waris * Paikallisen avustustoiminnan järjestely: alustukset, 1943, Paavo Mustala ja Hagar Sarasto * Keskitetty vapaa huoltotyö 1939-1949: Centraliserad fri vårdverksamhet = Centralized voluntary relief in Finland, 1949, S. Mattsson, Paavo Mustala, Arvo Puukari ja Greta Littonen * Rikollisten huoltoa kahdeksan vuosikymmenen ajalta: Vankeusyhdistys vuosina 1870–1949, 1950 * Köyhäinhoito, 1958 * Vanhuksistamme, 1962 * Vanheneva ihminen: Muutamia psykologisia ja mentaalihygienisiä näkökohtia, 1963, Gunnar Lundquist, suom. Paavo Mustala ==Lähteet== Luokka: Suomen evankelis-luterilaisen kirkon papit Luokka: Suomalaiset virkamiehet Luokka: Suomalaiset opettajat Luokka: Suomalaiset tietokirjailijat Luokka: Suomalaiset toimittajat Luokka:Vuonna 1890 syntyneet Luokka:Vuonna 1975 kuolleet
Aboa Mare

Aboa Mare on merenkulkualan oppilaitos Turussa. Se on toiminut historiansa aikana useilla nimillä. Se aloitti toimintansa Turussa vuonna 1813. Sen nimi oli vuodesta 1918 Navigationsinstitutet vid Åbo svenska sjöfartsläroanstalt. Moninaisten vaiheiden jälkeen se sai nimen Aboa Mare 2000-luvulla. ==Rehtorit== * 1818–1833 August Hagelstam, laivaston majuri * 1833–1845 Erik Benzelstierna, merikapteeni * 1845–1865 Bror Ekelund, merikapteeni Myöhemmin rehtorit ovat olleet koulutukseltaan merikapteeneja ja valmistuneet Turun merenkulkuoppilaitoksesta: * 1865–1890 Carl Stenius * 1890–1915 Gustaf Mattsson * 1916–1924 Erik Tengström * 1925–1928 Napoleon Ceder * 1928–1929 O. Jansson * 1929–1931 J. Lagström * 1931–1936 K. Päiviö * 1936–1948 A. Relander * 1948–1972 B. Forman * 1972–1974 H. Myrén * 1974–1976 P. Forsberg * 1976–1996 Bo Gyllenberg * 1996–1997 Antti Palola * 1998–2001 M. Forsén * 2002–2020 Per- Olof Karlsson * 2020-2023 Micael Vuorio * 2023- Riku Anttila == Lähteet == Luokka:Turun oppilaitokset
Sheriffi (kirja)

Sheriffi on suomalaisen Reijo Mäen vuonna 2012 ilmestynyt kahdeskymmeneskolmas Vares-dekkari. Kirjassa yksityisetsivä Jussi Vares palkataan tutkimaan kaksoismurhaa, jota poliisi ei ole saanut selvitettyä. Tapaukseen liittyy järjestäytynyttä rikollisuutta harjoittava liikemiesryhmä, raati, jota sen jäsenille tuntematon sheriffiksi kutsuttu johtaja pitää vallassaan. Muistutukseksi seinällä pidetään muokattua Sheriffi-elokuvan julistetta. Muita epäilyttäviä ryhmiä kirjassa on menestyvä uskonto- ja bisneslahko. Novellikirjailija Luusalmi esiintyy katurunousillassa Aartoman, Hirvosen ja Kinnusen kanssa ja tulee pahoinpidellyksi. == Vastaanotto == Helsingin Sanomien Veli-Pekka Leppänen piti teosta tutuin askelmerkein jyräävänä poikien fantasialukemistona. Keskisuomalaisen Mikko Variksen mielestä juoni oli taidokas. Sheriffi oli ilmestymisvuonnaan viidenneksi myydyin kotimainen kaunokirjallinen teos. Suomen dekkariseura palkitsi kirjan Vuoden johtolanka -palkinnolla. == Lähteet == Luokka:Reijo Mäen kirjoittamat kirjat Luokka:Suomalaiset rikosromaanit Luokka:Vuoden 2012 kirjat
Paid in Full (kappale)

__NOTOC__ Paid in Full on Sonata Arctican kappale ja single, joka julkaistiin 27. huhtikuuta 2007. Single debytoi Suomen virallisen listan ensimmäisellä sijalla. == Kappaleet == # # # == Lähteet == == Aiheesta muualla == * Paid in Full discogs.com -sivustolla Luokka:Vuoden 2007 kappaleet Luokka:Sonata Arctican kappaleet
Matti Mäki-Kokkila

Matti Mäki-Kokkila (s. 1983) on suomalainen radiojuontaja. Mäki-Kokkila on toiminut Bauer Median Radio SuomiRock -kanavan iltapäiväjuontajana sen lanseerauksesta 31.10.2016 lähtien. Aiemmin Mäki-Kokkila työskenteli Radio Cityllä. ==Lähteet== Luokka:Suomalaiset juontajat Luokka:Elävät henkilöt Luokka:Vuonna 1983 syntyneet
The Last Amazing Grays

The Last Amazing Grays on Sonata Arctican single, joka julkaistiin 28. elokuuta 2009. Single debytoi Suomen virallisen listan neljännellä sijalla, ja nousi toisella listaviikollaan korkeimmillaan sijalle kolme. == Kappaleet == # # # == Lähteet == Luokka:Vuoden 2009 kappaleet Luokka:Sonata Arctican kappaleet
Ultra Bra – Sokeana hetkenä

Ultra Bra – Sokeana hetkenä on Ville Similän ja Mervi Vuorelan vuonna 2018 julkaistu tietokirja. Kirja käsittelee 1990- ja 2000-lukujen taitteessa suurta suosiota Suomessa nauttineen Ultra Bra -yhtyeen ja sen jäsenten tarinaa. Kirjaan on haastateltu Ultra Bran jäseniä, jotka kertovat yhtyeen vaiheista kukin omasta näkökulmastaan. Kirjan päähenkilön asemaan nousee yhtyeen säveltäjä ja perustaja Kerkko Koskinen, jonka nuoruusvuosia kirjassa valotetaan melko paljon. Kuitenkin kirjassa kerrotaan melko laajasti koko yhtyeen ja sen albumeiden synnystä. == Vastaanotto == Aamulehden Stina Alapirtti antoi 21. elokuuta 2018 Ultra Bra – Sokeana hetkenä -kirjalle neljä tähteä viidestä. Kirja saa Alapirtiltä kiitosta muun muassa informaation ja yksityiskohtien määrästä. Toisaalta kirjaa kritisoidaan paikoin huolimattomasta kieliasusta ja siitä, ettei se etene kronologisesti vaan sisältää paljon aikahyppyjä. Helsingin Sanomien Mari Koppinen arvioi 21. lokakuuta 2018, että Ultra Bra – Sokeana hetkenä on ”vuoden paras musiikkikirja”. Koppinen kiittää arvostelussaan kirjan kirjailijoita Similää ja Vuorelaa siitä, kuinka he ovat saaneet koottua kerronnaltaan yhtenäisen kokonaisuuden, vaikka haastatteluita ja näkemyksiä yhtyeen vaiheista on valtavasti. Toisaalta Koppinen huomauttaa, että kirjassa sivuutetaan Ultra Bran lopettamisvaihe melko nopeasti verrattuna nousuvaiheen vahvaan pohjustukseen. === Finlandia-ehdokkuus === Ultra Bra – Sokeana hetkenä valittiin yhdeksi kuudesta vuoden 2018 Tieto-Finlandia-palkinnon saajaehdokkaista. Kolmihenkisen valitsijaraadin perusteluissa todetaan muun muassa, että ”täyteläisesti kirjoitettu teos antaa kokonaiskuvan paitsi yhdestä sukupolvensa merkittävimmästä yhtyeestä myös taiteen tekemisestä ja vuosituhannen vaihteen nuorisokulttuurista”. Lisäksi sitä kiitetään siitä, ettei se sorru ”fanitukseen”, kuten genren kirjoilla usein on tapana. == Lähteet == * Kirja Suomalaisen kirjakaupan sivustolla === Viitteet === Luokka:Tietokirjat Luokka:Ultra Bra
Joseph Musonda

Joseph Musonda (s. 1977) on sambialainen jalkapalloilija. Hän on pelipaikaltaan puolustaja. Musonda edusti Sambian jalkapallomaajoukkuetta vuosina 2002–2014. Hän on pelannut 108 maaottelua Sambian jalkapallomaajoukkueessa.http://www.rsssf.com/miscellaneous/musonda-intl.html Musonda aloitti seurajoukkueuransa vuonna 1995. == Lähteet == Luokka:Sambialaiset jalkapalloilijat Luokka:Vuonna 1977 syntyneet Luokka:Elävät henkilöt
Sadisfaction

__NOTOC__ Sadisfaction on saksalaisen Gregorian-yhtyeen ensimmäinen studiolevy vuodelta 1991. Gregorian syntyi Enigman jalanjäljissä, ja oli alkuaan selvästi enemmän pop-orientoitunut ryhmä kuin millaisena se myöhemmin tuli tunnetuksi. Sadisfaction-albumi jäi Gregorianin ainoaksi Enigma-tyylistä konseptia edustavaksi levyksi. Levyllä munkkikuoro-osuudet ovat vähäisiä. Vokaaliosuudet lauloi The Sisters of Oz eli Susana Espelleta ja Birgit Freud. Naisista Espelleta oli levyn tuottaneen Frank Petersonin silloinen vaimo. Frank Peterson tunnetaan myös taiteilijanimellä F. Gregorian. Levyn kappaleista singleinä julkaistiin ”So Sad” ja ”Once in a Lifetime”. Jälkimmäistä versioi vuonna 1993 Sarah Brightman. Gregorianin seuraava levytys vuonna 1999 kuului jo Masters of Chant -sarjaan. == Kappaleet == # "Watcha Gonna Do" (F. Gregorian, Wehr) – 4:04 # "Once in a Lifetime" (F. Gregorian, Schwarz, Meissner) – 4:09 # "So Sad" (F. Gregorian) – 3:36 # "Forever" (F. Gregorian, Wehr, Hagel) – 3:08 # "The Quiet Self" (F. Gregorian) – 5:29 # "Reflect" (F. Gregorian) – 2:53 # "Monastery" (F. Gregorian) – 3:19 # "Gonna Make You Mine" (Shwarz, F. Gregorian, Meissner) – 3:16 # "You Take My Breath Away" (F. Gregorian) – 4:26 # "I Love You" (Schwarz, F. Gregorian, Meissner) – 3:29 # "Why Did You Go (I Feel Sad)" (Wehr, Hagel) – 3:45 # "The Mission" (Wehr) – 3:15 # "Depressions" (F. Gregorian) – 2:59 == Lähteet == Luokka:Vuoden 1991 albumit Luokka:Popalbumit
Lavocatisaurus

Lavocatisaurus on sukupuuttoon kuollut sauropodeihin kuuluva dinosaurussuku. Se eli noin 110 miljoonaa vuotta sitten liitukaudella nykyisessä Argentiinassa. == Fossiilit == Lavocatisauruksen löysivät espanjalaiset ja argentiinalaiset paleontologit. Luut kuuluivat noin 12 metriä pitkälle aikuiselle sekä kahdelle noin 6–7 metriä pitkälle keskenkasvuiselle yksilölle. Löytö koostui kaulasta, selän ja hännän osista ja lähes täydellisestä kallosta. Tutkijoille fossiilien löytöpaikka oli yllätys sillä sen uskotaan olleen aavikkoa Lavocatisauruksen eläessä. == Luokittelu == Canudo et al. (2018) totesivat fylogeneettisessä analyysissään, että Lavocatisaurus on basaalinen Rebbachisauridae-heimon edustaja. == Lähteet == Luokka:Sauropodit
Jari Pasanen

Jari Pasanen (s. 19. elokuuta 1964 Imatra) on suomalais-saksalainen entinen jääkiekkoilija ja nykyinen jääkiekkovalmentaja. == Ura == Pasanen pelasi Suomessa I- ja II-divisioonaa Imatran Ketterän joukkueessa vuosina 1984–1993 jonka jälkeen lähti pelaamaan ulkomaille. Ensin yhdeksi kaudeksi Yhdysvaltojen alasarjoihin ja sieltä Saksaan. Saksassa pelipaikka oli ensin Wedermarkissa, jossa hän pelasi ensin kaksi kautta 2. korkeimmalla sarjatasolla 2. Bundesliigassa. Kaudeksi 1996–1997 Wedermark Scorpions nousi pääsarjatasolle. Yhden DEL-kauden jälkeen Pasanen siirtyi joukkueesta takaisin 2. sarjatasolle EC Wilhelmshavenin joukkueeseen. Joukkue tippui kaudeksi 1998–1999 3. sarjatasolle ja Pasanen jatkoi joukkueessa vielä yhden kauden. Kaudelle 1999-2000 Pasanen siirtyi niinikään 3. sarjatason Erfurtiin yhdeksi kaudeksi. Uransa kaksi viimeistä kautta Pasanen pelasi 4. sarjatason ERV Schweinfurtin joukkueessa. Pelaajauransa jälkeen Pasanen aloitti heti 3. sarjatasolle nousseen Mighty Dogs Schweinfurtin valmentajana valmentaen joukkuetta kahden kauden ajan. Kaudella 2004–2005 Pasanen toimi DEL-joukkue Hannover Scorpionsin apuvalmentajana. Tämän jälkeen Pasanen jatkoi 2. sarjatasolla Moskitos Essenin päävalmentajana kolme seuraavaa kautta. Kauden 2008–2009 Pasanen valmensi SERC Wild Wingsin joukkuetta niinikään 2. sarjatasolla. Kauden 2009–2010 Pasanen piti sapattivapaata ja palasi vuoden jälkeen 3. sarjaportaalle tippuneen Essenin valmentajaksi. Kaudelle 2012–2013 Pasanen pääsi DEL-joukkue Iserlohn Roostersin apuvalmentajaksi. Kesken seuraavan kauden Pasanen ylennettiin kanadalaisen Doug Masonin tilalle joukkueen päävalmentajaksi. Tässä tehtävässä Pasanen jatkoi aina syksyyn 2017 asti. Lokakuussa 2017 oli Pasasen vuoro saada potkut ja hänet korvasi Iserlohnin päävalmentajana Rob Daum.https://www.eliteprospects.com/staff/9207/jari-pasanen Kaudella 2018–2019 Pasanen valmentaa Tanskan pääsarjassa Frederikshavn White Hawksin joukkuetta. ==Muuta== Pasanen on viihtynyt Saksassa vuodesta 1994 lähtien ja hänellä on myös Saksan kansalaisuus. Pasasen poika Tommy on pelannut Yhdysvaltain yliopistosarjaa syksystä 2021 lähtien ja on pelannut Saksan alle 16-vuotiaiden maajoukkueessa. ==Lähteet== Luokka:Suomalaiset jääkiekkovalmentajat Luokka:Saksalaiset jääkiekkovalmentajat Luokka:Vuonna 1964 syntyneet Luokka:Elävät henkilöt
Tukkijäärät

Tukkijäärät (Monochamus) ovat sarvijäärien (Cerambycidae) heimoon kuuluva kovakuoriaissuku. Sukuun kuuluu maailmanlaajuisesti noin 160 lajia. Tukkijäärät ovat levinneet laajalti ympäri maailman ja Euroopassa niitä elää kuusi lajia, joista Suomessa esiintyy kolme lajia. Tukkijäärillä on tyypillisesti pitkät tuntosarvet, jotka ovat koiraalla pidemmät kuin naaraalla. Tukkijäärät ja niiden toukat toimivat havupuiden tuholaisina ja ne voivat levittää sukkulamatoihin kuuluvaa mäntyankeroista (Bursaphelenchus xylophilus), joka myös on havupuiden tuholainen. Tukkijäärien toukat ovat pulleita, väritykseltään vaaleita tai vaaleankeltaisia ja niiden pää on ruskea sekä leuat suuret. Täysikasvuinen toukka on lajista riippuen 2,5–5 cm mittainen.Ruokavirasto: Tukkijäärät == Sukuun kuuluvia lajeja == * Ranskanräätäli (Monochamus galloprovincialis) * Monochamus saltuarius * Monochamus sartor * Suutari (Monochamus sutor) * Idänräätäli (Monochamus urussovii, syn. Monochamus sartor urussovii) == Lähteet == == Aiheesta muualla == *Laji.fi: Tukkijäärät (Monochamus) *Funet: Monochamus *iNaturalist: Tukkijäärät (Monochamus) *ITIS: Monochamus *University of Michigan, Animal Diversity Web (ADW): Monochamus *Lamiinae.org: Monochamus *Bug Guide: Genus Monochamus - Sawyers *Pherobase: Semiochemicals of Genus Monochamus Luokka:Sarvijäärät
Nagoyan metro

Nagoyan metro () on Japanin Nagoyan kaupunkia palveleva metrojärjestelmä. Sitä hallinnoi Nagoyan kaupungin liikennelaitos (). Järjestelmään kuuluu kuusi linjaa, joiden yhteispituus on 93,3 kilometriä ja joilla on 87 asemaa. Japanin julkishallinnon liikennöimistä metroverkoista se on Tokion Toei-metron jälkeen toiseksi pisin. Vuonna 2017 metro kuljetti päivittäin keskimäärin 1,3 miljoonaa matkustajaa; vuodessa matkustajia kertyi (vuonna 2015) yhteensä yli 460 miljoonaa. == Historia == Metroverkon suunnittelu aloitettiin Nagoyassa jo pian toisen maailmansodan jälkeen vuonna 1947. Rakennustyöt aloitettiin Higashiyama-linjalla vuonna 1954 ja ensimmäinen, 2,4 kilometriä pitkä osuus avattiin liikenteelle vuonna 1957. Nagoyasta tuli Tokion ja Osakan jälkeen maan kolmas kaupunki, joka sai metron. Sen jälkeen metroa on laajennettu vähitellen. Meijō-linjan ensimmäinen osuus avattiin 1965, Meikō-linjan 1971, Tsurumai-linjan 1977, Sakura-dōri-linjan 1989 ja lopulta Kami-Iida-linjan 2003. Kun Meijō-linjan viimeinen, 5,6 kilometriä pitkä osa Nagoya-daigakun ja Aratama-bashin välille valmistui vuonna 2004, siitä tuli maan ensimmäinen ympyränmuotoinen metrolinja. Ympyrälinja paransi huomattavasti poikittaisliikenteen vaihtoyhteyksiä metron eri linjojen välillä. Toistaiseksi viimeinen laajennus valmistui Sakura-dōri-linjalle vuonna 2011. == Linjat == Nagoyan metroon kuuluu kuusi linjaa. Higashiyama-linja ja Sakura-dōri-linja ovat keskikaupungilla itä–länsisuuntaisia linjoja, jotka kohtaavat toisensa Nagoyan rautatieasemalla ja Imaikessa, jossa Sakura-dōri-linja kääntyy etelään palvellakseen kaupungin eteläisiä lähiöitä. Tsurumai-linja vuorostaan kulkee keskustan läpi pohjois–eteläsuuntaisesti ja jatkaa sitten kaupungin kaakkoisiin lähiöihin. Myös Meijō-linja kulkee keskustassa pohjois–eteläsuunnassa Tsurumai-linjan itäpuolella, jatkaa merkittävälle Kanayaman rautatieasemalle ja tekee sen jälkeen täyden ympyrän kiertäen kaupungin itäosien kautta. Meikō-linja on Meijō-linjasta Kanayamassa erkaneva haaralinja, joka palvelee Nagoyan satama-alueita. Kuudes linja, Kami-Iida- linja, on vain yhden asemavälin mittainen ja siitä on vaihtoyhteys Meijō- linjaan Heian-dōrin metroasemalla. Linjalta harjoitetaan Meitetsun Komaki- rautatielinjalle vastavuoroista läpiajoliikennettä, joka aloitettiin heti linjan valmistuttua vuonna 2003. Myös Tsurumai-linjalta harjoitetaan läpiajoliikennettä Meitetsun rautatieverkkoon: pohjoispäästä Inuyama-linjalle Inuyaman suuntaan, eteläpäästä Toyota-linjalle Toyotan kaupunkiin saakka. Väri Väri Kirjain Linja Japaniksi Reitti Pituus Keltainen H Higashiyama-linja 東山線 Takabata–Fujigaoka 20,6 km Violetti M Meijō-linja 名城線 Kanayama–Ōzone–Kanayama 26,4 km E Meikō-linja 名港線 Kanayama–Nagoyakō 6,0 km Viol./valk. E Meikō-linja 名港線 Kanayama–Nagoyakō 6,0 km E Meikō-linja 名港線 Kanayama–Nagoyakō 6,0 km Sininen T Tsurumai-linja 鶴舞線 Kami-Otai–Akaike 20,4 km Punainen S Sakura-dōri- linja 桜通線 Nakamura-kuyakusho–Tokushige 19,1 km Pinkki K Kami-Iida-linja 上飯田線 Kami-Iida–Heian-dōri 0,8 km == Lähteet == == Aiheesta muualla == *Nagoyan metro Nagoyan kaupungin liikennelaitoksen sivuilla Luokka:Nagoya Luokka:Japanin metroliikenne
Everythang’s Corrupt

Everythang’s Corrupt on yhdysvaltalaisen rap-artisti Ice Cuben kymmenes studioalbumi, joka julkaistiin 7. joulukuuta 2018. Albumin ensimmäinen single "Everythang’s Corrupt" ilmestyi vuonna 2012. 9\. marraskuuta 2018 Ice Cube julkaisi albumin toisen singlen "Arrest the President". 4. joulukuuta 2018 julkaistiin levyn kolmas single "That New Funkadelic". == Taustaa == Ice Cube ilmoitti työstävänsä Everythang’s Corrupt -nimistä albumia jo vuonna 2012. Albumin ilmoitettiin ilmestyvän toukokuussa 2014, mutta julkaisu kuitenkin peruuntui Ice Cuben kiireisen elokuvauran vuoksi. Syyskuussa 2018 albumille julkistettiin kansikuva. Lokakuussa 2018 Ice Cube ilmoitti albumin ilmestymispäiväksi 7. joulukuuta 2018.Kyle Eustice: Ice Cube Announces "Everythang's Corrupt" Release Date. HipHopDX. == Kappaleet == # # # # # # # # # # # # # # # # == Lähteet == Luokka:Ice Cuben albumit Luokka:Vuoden 2018 albumit
Nainen (Dannyn albumi)

Nainen on suomalaislaulaja Dannyn vuonna 2002 ilmestynyt albumi, joka julkaistiin kansainvälisena naistenpäivänä 8. maaliskuuta. Musiikkitoimittajien Kuukauden levy -raati valitsi Naisen maaliskuussa 2002 toiseksi parhaaksi albumiksi. Albumin radiohittejä olivat ”Tumma silmät salamoi” ja ”Nainen”. == Kappaleet == # # # # # # # # # # # # Danny: Nainen- albumin takakannen tiedot (Edel 0136052AXR) == Lähteet == Luokka:Dannyn albumit Luokka:Vuoden 2002 albumit Luokka:Kassu Halosen tuottamat albumit
Rannikkotykistörykmentti 1 (1919)

Rannikkotykistörykmentti 1 oli vuonna 1919 perustettu Suomen rannikkopuolustuksen tykistörykmentti. == Historia == Rannikkotykistörykmentti 1:n esikunta oli Helsingissä. Sen tehtävänä oli puolustaa Suomenlahdella Helsingistä Hankoon. Teknikko Allan Staffansin toiminnan ansiota venäläinen Suomen sisällissodan aikana kansanvaltuuskunnan haltuun joutunut tykistö saatiin taisteluitta hyväkuntoisena suojeluskuntien haltuun. 7. toukokuuta 1918 perustettu Suomenlinnan Linnoitustykistö piti hallussaan aluetta ja siihen kuuluva I Suo­malainen Raskastykistöpatteri ampui 12. toukokuuta, kun valtionhoitaja Svinhufvudin läsnä ollessa nostettiin Suomen senaatin punainen leijonalippu Kustaanmiekalla salkoon. Yksiköstä tuli 16. syyskuuta 1918 Suomenlinnan Rannikkotykistöpataljoona, joka täydennettiin 13. toukokuuta 1919 yleisessä rannikkotykistön organisaatiouudistuksessa Rannikkotykistörykmentti 1:ksi 14. toukokuuta 1919. Seuraavaksi Hangon saaristoaseman linnakkeista tehtiin 1. elokuuta 1921 Turun Erillinen Rannikkotykistöpatteristo, mikä nimettiin 1922 uudelleen 1. Erilliseksi Rannikkotykistöpatteristoksi. RT 1:stä tuli merkittävä puolustushaaran ja aselajin kehittäjä vuoksi. Ensimmäiset koeammunnat aloitettiin Santahaminasta ja Harmajalta kuuden tuuman rannikkotykeillä jo toukokuussa 1918. 1930-luvulle mentäessä alettiin kehittää tykkejä. Muutettiin tykkien ryhmitystä siten, että ne kykenivät ampumaan joka suuntaan ympäristöön 360 asteen sektorille. Lisäksi kehitettiin Canat-tykkien putken kääntö siten, että putken korotus suureni mahdollistaen aikaisempaa suuremman ampumaetäisyyden, kehitettiin sisä- ja ulkoballistiikkaa sekä kehitettiin ampumamenetelmiä. http://www.rannikonpuolustaja.fi/archive/1978_2.pdf Hieman ennen talvisotaa Rannikkotykistörykmentti 1 muutettiin 15. syyskuut 1939 Helsingin ja Pellingin Lohkoiksi, millä kummallakin oli alalohkoja. Kun taistelutoimintaa ei juuri ollut Helsingin Lohkon alueella, irrotettiin siitä pataljoona Kiveliö tammikuussa 1940 taisteluihin Viipurinlahdelle, mikä kärsi suuret tappiot. == Lähteet == Luokka:Rannikkopuolustus Luokka:Suomen puolustusvoimien rykmentit Luokka:Suomen merivoimien historialliset joukko-osastot ja yksiköt
Rannikkotykistörykmentti 2 (1919)

Rannikkotykistörykmentti 2 (RT2) oli Suomen rannikkopuolustuksen tykistörykmentti, joka perustettiin 1919. == Perustaminen == II rannikkotykistöpataljoona nimettiin 19. huhtikuuta 1919 rannikkotykistörykmentti 2:ksi.Tirronen 1994 s. 22 Perustettaessa rykmentin esikunta ja varikkokomppania olivat Viipurissa Tervaniemellä, mistä ne siirrettiin 3. maaliskuuta 1921 keskuskasarmille. Rykmenttiin kuului lisäksi neljä patteristoa. I patteriston esikunta oli Rankissa ja siihen kuuluivat Rankin ja Kilpisaaren patterit. II patteriston esikunta Uuraassa ja patterit Uuraassa, Tuppurassa ja Härkölässä. III patteriston esikunta oli Humaljoella ja patterit Humaljoella ja Saarenpäässä, mikä oli vasta suunnitteilla. IV patteriston, joka lakkautettiin Tarton rauhansopimuksen nojalla, esikunta oli Inossa ja patterit Puumalassa ja Inossa.Tirronen 1994 s. 283 == Historia == Rykmentti jaettiin 1. tammikuuta 1934, jolloin I patteristosta muodostettiin 2. erillinen rannikkopatteristo. Patteristosta oli kuitenkin jo 1. lokakuuta 1933 siirretty koulutusasioissa merivoimien komentajan alaiseksi.Tirronen 1994 s. 281 Rykmentti lakkautettiin hieman ennen talvisodan liikekannallepanoa, kun siitä muodostettiin Viipurin lohko 14. lokakuuta 1939. == Soittokunta == Rykmenttiin kuului lisäksi soittokunta 1920-1928. == Komentajat == Rykmentinkomentajina olivat:Tirronen 1994 s. 282 * majuri Kaarlo Saari 19. huhtikuuta 1919 - * majuri Paavo Yrjölä 28. lokakuuta 1921 - * majuri Arvo Lyytinen 24. elokuuta 1922 - 14. lokakuuta 1939 == Lähteet == * === Viitteet === Luokka:Rannikkopuolustus Luokka:Suomen puolustusvoimien rykmentit Luokka:Suomen merivoimien historialliset joukko-osastot ja yksiköt
Rannikkotykistörykmentti 3 (1919)

Rannikkotykistörykmentti 3 oli Suomen rannikkopuolustuksen tykistörykmentti, jonka tehtävänä oli Laatokan puolustus. == Historia == Perustettaessa vuonna 1919 rannikkotykistörykmentin esikunta oli Sortavalassa. Vuonna 1923 tehtiin päätös, jonka mukaisesti pääosa rykmentin henkilöstöstä siirtyisi Jaakkimaan Lahdenpohjan kauppalaan. Tiloiksi pakkolunastettiin 1930 Rauhalan kartano ja ensimmäisten kasarmien rakentaminen aloitettiin jo samana vuonna.Enqvist 2007 s. 170-171 == Lähteet == * === Viitteet === Luokka:Rannikkopuolustus Luokka:Suomen puolustusvoimien rykmentit Luokka:Suomen merivoimien historialliset joukko-osastot ja yksiköt
Tweede Divisie

Tweede Divisie on Alankomaiden jalkapallon kolmanneksi korkein sarjataso. == Joukkeet kaudella 2023-2024== *AFC, Amsterdam *Excelsior Maassluis *HHC, Hardenberg *Koninklijke HFC, Haarlem *IJsselmeervogels, Spakenburg *Jong Sparta, Rotterdam *Jong Volendam *VV Katwijk *Kozakken Boys, Werkendam *FC Lisse *VV Noordwijk *OFC, Oostzaan *Quick Boys, Katwijk aan Zee *Rijnsburgse Boys *SVV Scheveningen *SV Spakenburg *TEC, Tiel *De Treffers, Groesbeek ==Aiheesta muualla== *Traject naar vernieuwing voetbalpiramide van start hollanniksi Luokka:Alankomaiden jalkapallosarjat
Turun lohko (1939)

thumb|Kuivasaaren 152/45 C, minkä tyyppisillä Utön linnakkeelta ammuttiin 14. joulukuuta 1939 neuvostohävittäjiä Turun lohko oli Suomen rannikkotykistöön kuuluva rannikkopuolustusyksikkö, joka muodostettiin 10. syyskuuta 1939 liittyen 1. syyskuuta 1939 Saksan valtakunnan Puolaan hyökkäämisen johdosta 3. syyskuuta 1939 Britannian ja Ranskan sodanjulistuksin laajenneeseen toiseen maailmansotaan. Turun Lohkon itäpuolella oli Hangon lohko, länsipuolella Ahvenanmaan lohko sekä pohjoispuolella Satakunnan lohko. Tästä katsotaan Turun Rannikkorykmentin varsinaisen historian alkaneen. Sodan uhan kasvaessa linnakkeiden rakennustöitä kiirehdittiin, mutta määrärahojen puutteen takia oli linnakkeiden hoito laiminlyöty 1920- ja 1930-luvuilla. Tykkitilanne saatiin tyydyttäväksi rannikkotykkien osalta, mutta ilmatorjuntatykeistä oli huutava pula. Myös tulenjohto- ja viestikalustossa oli suuria puutteita. 14\. joulukuuta 1939 Utön linnakkeelta havaittiin kello 11 kahden projekti-7-luokan hävittäjän lähestyvän. Noin 11½:n kilometrin päässä Utöstä ammuttiin kuuden tuuman Canet-rannikkotykkien pattereilla. Utöltä tehtyjen havaintojen mukaan toinen G-luokan hävittäjistä sai yhden osuman. Hävittäjät päästivät ilmaan savua ja irtautuivat. Savujen hälvettyä nähtiin vain yksi hävittäjä jäljellä: toisen uskottiin uponneen. https://www.talvisota.fi/taistelut/merisota-ja- rannikkotykisto/rannikkotykisto-sodassa Toinen hävittäjistä oli Gnevnyj http://wiki.wargaming.net/ru/Navy:%D0%93%D0%BD%D0%B5%D0%B2%D0%BD%D1%8B%D0%B9_(1936) Turun Lohkon kokoonpano oli seuraava: *Lohkon esikunta Turussa suojeluskuntapiirin talossa *Örön linnake ja vartioalue *Utön linnake ja vartioalue *Bokullan linnake *Berghamnin vartioalue *Lökholman linnake *Nauvon Pensarin linnake ja alokaskoulutuskeskus *Kemiön vartioalue *Lypertön linnake *Iniön erillinen vartioalue *Osasto Ravila *Pataljoona Hällfors (muodostettiin talvisodan aikana) *Osato Hormio *Osasto Brunila Tykistötilanne Turun Lohkolla 10.11.1939Veriö & Simola 1995, s.26-29. *Turun Lohko **Örö ***2/305/52 O Avoasettelu, ilman panssari- ja selkäsuojaa, tykit naamioitu ***4/152/45 C Patteri hajautettu, suojausta tehostettu, naamiointi kesken **Utö ***4/152/45 C Tykit vierekkäin, selkäsuojat rakenteilla, naamiointi kesken **Bokulla ***3/152/35 Mk Tykit asennettu kallioille ilman suojaa, naamiointi kesken **Lökholm ***3/152/35 Mk Tykit asennettu kalliolle, rintasuojat rakenteilla, naamiointi kesken **Lypertö ***2/152/35 Mk Tykit vierekkäin, selkäsuojat puuttuvat **Pensar ***1/152/45 C Tykit kalliolla ilman suojausta ***1/152/35 Mk ==Lähteet== Luokka:Rannikkopuolustus Luokka:Suomen linnoitukset
Rannikkotykistörykmentti 1

Rannikkotykistörykmentti 1 on Suomessa tarkoittanut seuraavia yksiköitä: *Rannikkotykistörykmentti 1, 14.05.1919-15.09.1939 *Rannikkotykistörykmentti 1, 05.09.1940-27.03.1941 *Rannikkotykistörykmentti 1, 01.12.1952-31.12.1956
Castore-luokka

Castore-luokka oli Italian laivaston kahden vuosina 1889-1891 valmistuneen tykkiveneen muodostama alusluokka. Sotaministeriön tilaamien alusten rakennustyöt aloitettiin 1888. Alukset luovutettiin laivastolle 1891-1892 Kruppin valmistamien 40 cm/32 -tykkien koealustoina. Tykki painoi 117 tonnia ja sen maksimi korotuskulma oli kolmetoista astetta. Tykin ammus painoi 1 980 naulaa ja sen nopeus oli etriä sekunnissa.Gardiner, Robert 1985 s. 355 == Alukset == Castore-luokan tykkiveneetBrook, Peter s. 39 Nimi Telakka Kölinlasku Vesille Valmis Kohtalo Castore Sir W. G. Armstrong, Mitchell and Company, Elswick 22. helmikuuta 1887 syyskuu 1888 18. heinäkuuta 1891 poistettu alusluettelosta 8. lokakuuta 1925 Polluce Armstrong, Mitchell and Company, Elswick 22. helmikuuta 1887 lokakuu 1888 18. heinäkuuta 1891 poistettu alusluettelosta 1911 == Lähteet == * * * * === Viitteet === *
Navi Mumbain kansainvälinen lentoasema

Navi Mumbain kansainvälinen lentoasema (Navi Mumbai International Airport) rakenteilla oleva lentoasema Mumbain metropolialueella. Se tulee olemaan toinen metropolialueen lentoasema Chhatrapati Shivajin kansainvälinen lentoaseman lisäksi. Lentokentälle tulee kaksi samansuuntaista 3 700 metrin pituista 60 metriä leveää kiitotietä jotka ovat toisistaan 1 550 metrin etäisyydellä. Hankkeen käynnistymiseen menee vielä ainakin kaksi vuotta. Hanke vaatii kokonaisuudessaan 2 268 hehtaaria maata joista suurin osa on valtion omistamaa, mutta kiitotien kohdalla olevien 10 kylän maanomistajat eivät halua luopua maalueistaan. Sen vuoksi alueella on tehty vasta tasoitustöitä, mutta kiitotien ja lentoaseman rakentamista ei ole vielä aloitettu. Alun perin ensimmäisen lennon piti lähteä lentoasemalta vuoden 2020 joulukuussa. Lentoasema on tarkoitus yhdistää hyperloopilla Mumbaihin ja Puneen. == Lähteet == == Aiheesta muualla == * * Luokka:Mumbain liikenne Luokka:Intian lentoasemat
Lydia (peli)

Lydia on vuonna 2017 englanniksi julkaistu tietokonepeli, jonka Alko julkaisi suomenkielisenä ilmaiseksi mobiilialustoille vuonna 2018. Pohjalaisen Platonic Partnershipin kehittämä Lydia käsittelee alkoholismia ja vanhempien alkoholin käyttöä lapsen näkökulmasta, ja peli antaa pelaajalle mahdollisuuden kokea, miltä aikuisen alkoholinkäyttö lapsesta tuntuu. Useita kertoja palkittu peli on saanut kiitosta myös pelaajilta. Lydian keräämiä palkintoja ovat muun muassa Finnish Game Awardsin ”Vuoden luova saavutus”, Pelit-lehden lukijoiden valitsema ”Vuoden kotimainen peli” sekä Raittiuden Ystävät ry:n myöntämä ”Vuoden raittiusteko 2018”. ==Katso myös== * Hup-peli == Lähteet == Luokka:Suomessa kehitetyt videopelit Luokka:Vuoden 2017 videopelit Luokka:Windows-pelit Luokka:MacOS-pelit Luokka:Android-pelit Luokka:IOS-pelit Luokka:Nintendo Switch -pelit Luokka:Indie-videopelit
Oranssi Asunnot

Oranssi Asunnot on Oranssi ry:n omistama voittoa tavoittelematon osakeyhtiö, joka tarjoaa yhteisöllistä ja omatoimista asumista nuorille. Oranssi Asunnot peruskorjaa ja kunnostaa vanhoja rakennuksia kohtuuhintaisiksi nuorisoasunnoiksi. Asuminen eroaa tavallisesta vuokra-asumisesta selkeimmin asukkaiden aktiivisuuden vuoksi. Asukkaat osallistuvat talojen peruskorjaukseen sekä huolehtivat pitkälti itse talojen ylläpidosta. ==Historia== Nuorille asuntoja vaatinut Oranssi valtasi ensimmäiset talonsa Helsingin Kumpulassa vuonna 1990. Oranssi Asunnot perustettiin vuonna 1992 hallinnoimaan Oranssin asumistoimintaa. Alun perin talonvaltauksista alkunsa saanut toiminta vakiintui, kun Oranssi neuvotteli vuokrasopimuksen kahteen vanhaan purku-uhan alla olleeseen puutaloon Kumpulassa. Talot olivat huonokuntoisia ja peruskorjausta vailla. Asukkaat kunnostivat talot talkoovoimin, minkä vuoksi asuntojen vuokrataso kyettiin pitämään edullisena. Oranssi Asuntojen toiminta on vuosien mittaan laajentunut. ==Kiinteistöt== Oranssi Asunnoilla on kolmetoista nuorisoasumiseen tarkoitettua puutaloa eri puolilla Helsinkiä. Oranssin asuinyhteisöt sijaitsevat Kumpulassa, Arabiassa, Herttoniemessä, Tapanilassa, Pasilassa ja Pakilassa, joissa on yhteensä 74 vuokra-asuntoa. Taloissa asuu noin satakolmekymmentä asukasta. Yhtiön hallinnassa olevista kolmestatoista puutalosta yksitoista on Oranssi Asuntojen omistamia ja kaksi on vuokralla Helsingin kaupungilta. Kaikki talot yhtä lukuun ottamatta on suojeltu Museoviraston sr-2-suojelumerkinnällä.. == Lähteet == ==Julkaisuja== * Talonvaltausliikkeestä osaksi kaupunkia - Oranssin onnistunut integraatio (2017) * Oranssin asumismalli ja yhteisöllinen asuminen asukkaiden kokemana (2013) * Avauksia yhteisöjen osaamisen kehittämiseen (2013) * Oikeus kaupunkiin! - Oranssi kaupunkiliikkeenä (2012) * Kill Citystä Satamaan – nuorten omaehtoisten tilojen helsinkiläinen perinne (2009) * Talonvaltaus liikkeenä– miksi squat ei antaudu? (2008) * Putkinotkosta Hertsigaan - Oranssi ry:n nuorten toimintakeskukset 1991-2007 == Kirjallisuutta == * * Nuorten oma asuntotuotanto. Ympäristöministeriö. Rakennustieto Oy, Ekotieto-sarja. Helsinki. ==Aiheesta muualla== *Oranssi Asunnot Oy *Oranssi ry Luokka:Asuminen Suomessa
The New Times

The New Times () on venäjänkielinen lehti, joka ilmestyy Venäjällä.The New Timesin verkkosivusto Se ilmestyy nykyisin ainoastaan verkossa. Lehti suhtautuu kriittisesti venäläisiin vallanpitäjiin. Lehti sai 22 miljoonan ruplan (300 000 euroa) suuruisen sakon, kun se moskovalaisen tuomioistuimen mukaan ilmoitti ulkomailta tulleesta rahoituksesta liian myöhään. Sakko vastaa lehden vuotuista budjettia. Lehden tueksi perustetulle pankkitilille tuli lukijoiden lahjoituksia yli sakon määrä. Lehden päätoimittajan Jevgenija Albatsin mukaan sakkojen tarkoitus oli kaataa lehti. Lehden taustalla on säätiö, joka on saanut lahjoituksia venäläisiltä, mutta viranomaiset määrittelivät sen vuonna 2014 ”ulkomaiseksi agentiksi”, ja se määrättiin kesällä 2018 kertomaan rahoituksestaan. Päätoimittajan mukaan niin tehtiin. Tutkinta lopetettiin mutta aloitettiin uudestaan. Vaikka tuomari ilmoitti syksyllä syyteoikeuden vanhentumisesta, oikeus totesi lokakuussa toisin ja langetti sakon, josta lehti aikoo valittaa. Tilanteen arvellaan johtuvan kriittisestä Putin-juttusarjasta, jonka lehti julkaisi presidentinvaalien jälkeen. ==Lähteet== Luokka:Venäläiset aikakauslehdet‎
Trietyyliortoformaatti

Trietyyliortoformaatti eli trietyyliortoformiaatti (C7H16O3) on ortoestereihin kuuluva orgaaninen yhdiste. Yhdistettä käytetään reagenssina orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa trietyyliortoformaatti on väritöntä nestettä. Yhdisteellä on havupuita muistuttava tuoksu. Trietyyliortoformaatti liukenee hieman veteen, mutta myös hydrolysoituu veden vaikutuksesta erityisesti happamissa olosuhteissa. Yhdiste liukenee useisiin orgaanisiin liuottimiin kuten etanoliin ja dietyylieetteriin.Richard T. Taylor & Timothy Snowden: Triethyl Orthoformate, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 15.11.2018. Trietyyliortoformaattia valmistetaan natriumetoksidin ja kloroformin välisellä reaktiolla. Myös etanolin ja vetysyanidin välistä reaktiota voidaan käyttää. Trietyyliortoformaattia käytetään orgaanisen kemian synteeseissä. Yhdiste reagoi karbonyyliyhdisteiden kanssa muodostaen etyyliasetaaleja, karboksyylihappojen kanssa muodostaen estereitä ja diolien kanssa muodostaen alkeeneja. Yhdisteestä valmistetaan myös hartseja ja syaniiniväriaineita. : ==Lähteet== Luokka:Orgaaniset yhdisteet
Pikikärsäkkäät

Pikikärsäkkäät (Pissodes) on kovakuoriaisten lahkoon kuuluva kärsäkässuku. Sukuun kuuluu yli satakaksikymmentä lajia,University of Michigan, Animal Diversity Web (ADW): Pissodes mutta lajimäärä vaihtelee eri lähteissä. Pikikärsäkkäät ovat metsien tuholaisia. == Sukuun kuuluvia lajeja == *Pissodes piceae *Taimipikikärsäkäs (Pissodes castaneus) *Tyvipikikärsäkäs (Pissodes pini) *Tummapikikärsäkäs (Pissodes gyllenhalii) *Käpypikikärsäkäs (Pissodes validirostris) *Kuusenpikikärsäkäs (Pissodes harcyniae) *Latvapikikärsäkäs (Pissodes piniphilus) == Lähteet == == Aiheesta muualla == *Laji.fi: Pikikärsäkkäät (Pissodes) *ITIS: Pissodes *UniProt: Taxonomy - Pissodes *Global Biodiversity Information Facility (GBIF): Pissodes *Iowa State University, Bug Guide: Genus Pissodes - Conifer Weevils *Pherobase: Semiochemicals of Genus Pissodes Luokka:Kasvien tuhohyönteiset Luokka:Metsätuhot Luokka:Kärsäkkäät
Keskuskoulu (Raahe)

Keskuskoulu on Raahen keskustassa sijaitseva peruskoulun alakoulu (luokka- asteet 1–6). Koulu on taide- ja kulttuuripainotteinen. Keskuskoulun koulurakennuksen suunnitteli arkkitehti Johan Jacob Ahrenberg, ja se valmistui vuonna 1912. Rakennuksessa on yhdistelty muun uusrenessanssia ja klassismia sekä doorilaisia ja joonialaisia pylväitä. == Lähteet == Luokka:Raahen oppilaitokset Luokka:Suomen peruskoulut
Nakkilan liikuntakeskus

Nakkilan liikuntakeskus on liikuntahalli Nakkilan kunnassa. Sen remontointi aloitettiin elokuussa 2017. Remontti saatiin valmiiksi joulukuussa 2018. Liikuntakeskuksen yhteydessä on muun muassa kuntosali, liikuntasali, juoksusuora ja kahvio. Ulkona on yleisurheilu- ja jalkapallokenttä. Liikuntakeskuksessa on myös nuorisotila. Liikuntakeskuksessa oli ennen myös uimahalli. ==Lähteet== Luokka:Suomen urheiluhallit Luokka:Nakkilan rakennukset ja rakennelmat Luokka:Nakkilan urheilu
Lainanvälittäjä

Lainanvälittäjät ovat verkossa toimivia palveluja, joilla ei ole omia lainoja. Ne eivät lainaa rahaa, vaan ovat erikoistuneet lainahakemusten kilpailuttamiseen. Lainanhakijan täytettyä lainanvälittäjän hakemuslomakkeen se lähtee heti jopa 25 pankille, jotka antavat siitä lainatarjoukset. Nämä tarjoukset pankit lähettävät lainanhakijan sähköpostiin. Hakija löytää halvimman tarjouksen vertaamalla niiden todellisia vuosikorkoja. Hän hyväksyy yhden, jolloin muut tarjoukset raukeavat itsestään. Velkasuhde syntyy lainanhakijan ja pankin välille. Kuluttajansuojalaissa luotonvälittäjä määritellään kuluttajalle luottosopimuksia esitteleväksi, tarjoavaksi tai muilla tavoin kuluttajaa luottosopimuksen tekemisessä auttavaksi toimijaksi. == Lähteet == Luokka:Pankkitoimi
Johnson Controls

Johnson Controls on monikansallinen konglomeraatti, jonka pääkonttori on Corkissa, Irlannissa. Yritys on muodostettu vuonna 2016 kun yhdysvaltalainen Johnson Controls fuusioitui Tyco Internationalin kanssa. Vuonna 2018 Johnson Controls myi akkuliiketoimintansa 13,2 miljardilla dollarilla.https://www.greencarcongress.com/2018/11/20181115-jci.html Johnson Controls valmistaa teollisuuslämpöpumppuja.https://www.johnsoncontrols.com/fi_fi/buildings/heat- pumps ==Lähteet== Luokka:Irlantilaiset yritykset
Quentin

Quentin tai Quenten voi tarkoittaa seuraavia: ;henkilötä, Quentin tai Quenten sukunimenä: * Léonce Quentin (1880–1957), ranskalainen jousiampuja ja olympiamitalisti ;henkilöitä, Quentin tai Quenten etunimenä: * Quentin Blake (s. 1932), brittiläinen piirtäjä ja kuvittaja * Quentin Bryce (s. 1942), Australian kenraalikuvernööri * Quentin Crisp (1908–1999), englantilainen kirjailija * Quenten Doolittle (s. 1925), yhdysvaltalaissyntyinen kanadalainen säveltäjä, muusikko ja pedagogi * Quentin Dupieux, Mr. Oizo (s. 1974), ranskalainen elektronisen musiikin artisti, elokuvaohjaaja ja käsikirjoittaja * Quentin Gilbert (s. 1989), ranskalainen ralliautoilija * Quentin Merabet (s. 1991), ranskalainen näyttelijä ja käsikirjoittaja * Quentin Fillon Maillet (s. 1992), ranskalainen ampumahiihtäjä * Quentin Rew (s. 1984), uusiseelantilainen kilpakävelijä * Quentin Skinner (s. 1940), brittiläinen historioitsija, filosofi ja politiikan tutkija * Quentin Tarantino (s. 1963), yhdysvaltalainen elokuvaohjaaja ;Quentin nimimerkkinä: * Quentin Patrick Hugh C. Wheelerin ja Richard Wilson Webbin kirjailijanimimerkki ;kuvitteellisia henkilöitä: * Quentin, pikkurosvo, toinen päähenkilöistä elokuvassa Turpa kiinni! (Qubu & Quentin) ; muita merkityksiä: * HMS Quentin (G78), Britannian Kuninkaallisen laivaston hävittäjä * San Quentin, kunnallishallinnoton alue Kaliforniassa, Yhdysvalloissa * San Quentin State Prison, vankila San Quentinin alueella Kaliforniassa
Malesian kansalliskirjasto

Malesian kansalliskirjasto (; lyh. PNM; , lyh. NLM) on Malesian pääkaupungissa Kuala Lumpurissa toimiva kansalliskirjasto. Malesiassa säädettiin vapaakappaleita koskeva laki vuonna 1966. Sen mukaan kirjojen julkaisijoiden tuli antaa kaksi julkaisemaansa teoskappaletta Malesian kansalliskirjastolle. Tästä syystä perustettiin samana vuonna aluksi Malesian kansallisarkiston osana toiminut kansalliskirjasto. Erillistä Malesian kansalliskirjastoa koskeva säädös annettiin vuonna 1972. Sittemmin (1986) säädettiin, että kansalliskirjastolle tuli antaa viisi kappaletta painettuja julkaisuja ja kaksi muuten julkaistua teosta. Hallinnollisesti kirjasto toimii Malesian turismi-, taide- ja kulttuuriministeriön alaisuudessa. Kansalliskirjastoa johtaa Ms. Dato’ Nafisah Ahmad. Malesian kansalliskirjasto toimii maassaan kirjojen ja muiden erillisteosten kansainvälisen ISBN-standarditunnuksen sekä sarjajulkaisujen ISSN-tunnuksen myöntäjänä. ==Malesialaisten lukutaito == Yhdistyneiden kansakuntien kehitysohjelma UNEPin mukaan Malesian vähintään 15-vuotiaista asukkaista oli lukutaitoisia 93,1 prosenttia vuonna 2010. ==Lähteet== == Aiheesta muualla== Luokka:Malesialainen kulttuuri Luokka:Malesian rakennukset ja rakennelmat Luokka:Kuala Lumpur Luokka:Kansalliskirjastot Luokka:Aasian kirjastot